|  |  |  |  |
| --- | --- | --- | --- |
| 

|  |  |  |
| --- | --- | --- |
| ‹ 2013 |  | – › |

 |
| **20. Knessetin vaalit** |
| **17. maaliskuuta 2015** |
| 

|  |
| --- |
| 

---

 |
| puolue | puheenjohtaja | ääniä |  % | paikkoja | +/– |
| Likud | Benjamin Netanjahu |  | 23,40 % | 30 |  +12 |
| Sionistinen liitto | Isaac Herzog | 786 075 | 18,67 % | 24 |  +3 |
| Yhteislista | Aiman Odeh | 443 837 | 10,54 % | 13 |  +2 |
| Jesh Atid | Jair Lapid | 370 850 | 8,81 % | 11 |  -8 |
| Kulanu | Moshe Kahlon | 315 202 | 7,49 % | 10 |  +10 |
| Juutalainen koti | Naftali Bennett | 283 559 | 6,74 % | 8 |  -4 |
| Shas | Arieh Deri | 241 200 | 5,73 % | 7 |  -4 |
| Jisrael Beiteinu | Avigdor Lieberman | 215 083 | 5,11 % | 6 |  -7 |
| Yhdistynyt toorajuutalaisuus | Yaakov Litzman | 211 826 | 5,03 % | 6 |  -1 |
| Meretz | Zehava Gal-On | 165 292 | 3,93 % | 5 |  -1 |
|
| Tämä taulukko listaa ainoastaan puolueet, jotka ovat ylittäneet äänikynnyksen eli saaneet paikkoja.
Täydellinen vaalitulos artikkelin loppuosassa |
| 

---

|  |  |
| --- | --- |
| **Pääministeri ennen vaaleja**Benjamin NetanjahuLikud | **Pääministeri vaalien jälkeen**–– |

 |

 |

**Israelin parlamenttivaalit 2015** järjestettiin 17. maaliskuuta 2015, koska hallitus oli kaatunut joulukuussa 2014 budjettia ja Israelin juutalaisvaltioksi määrittelevää peruslakiesitystä koskeviin erimielisyyksiin.

Isaac Herzogin johtama perinteinen Työväenpuolue ja vuonna 2012 perustettu Tzipi Livnin johtama Hatnuah muodostivat 10. joulukuuta 2014 vaaleja varten uuden keskustavasemmistolaisen koalition nimeltä Sionistinen liitto, joka otti tavoitteekseen pääministeri Benjamin Netanjahun johtaman oikeistolaisen Likudin lyömisen. Vaikka koalitio saikin maltillisen vaalivoiton, sijoittui se lopullisessa vaalituloksessa toiseksi.

Edellisissä vuoden 2013 parlamenttivaaleissa Likud ja Avigdor Liebermanin johtama Jisrael Beiteinu olivat muodostaneet yleisoikeistolaisen puolueliiton Likud Jisrael Beiteinun, joka sai 31 paikkaa 120-paikkaisessa Knessetissä. Tämä liitto kuitenkin hajosi heinäkuussa 2014 israelilaisteinien kidnappausmurhaan ja Gazan sotatoimiin liittyneisiin erimielisyyksiin Netanjahun ja Liebermanin välillä. Näin ollen puolueet lähtivät omilla listoillaan näihin vaaleihin. Likud onnistui näissä vaaleissa saamaan yksin omalla listallaan lähes saman tuloksen kuin vuoden 2013 puolueliitto ja oli siten selvä vaalivoittaja. Sen sijaan Jisrael Beiteinu kärsi kovan vaalitappion menettäen yli puolet paikoistaan.

Muita vaalivoittajia oli arabien Yhteislista ja uusi keskustaoikeistolainen liberaalipuolue Kulanu. Vuoden 2013 vaaleissa äänikynnys oli ollut 2 prosenttia, mutta 11. maaliskuuta 2014 Knesset oli nostanut sen 3,25 prosenttiin, mikä pakotti ensi kerran suuret arabipuolueet yhdistymään Kulanu taas syntyi marraskuussa 2014 kansansuosiota nauttineen entisen Likudin kansanedustajan ja ministerin Moshe Kahlonin perustamana.

Jisrael Beiteinun lisäksi tappion kärsivät uskonnollista oikeistoa edustavat Shas ja Yhdistynyt toorajuutalaisuus sekä laitaoikeiston Juutalainen koti. Sen sijaan jo vuodesta 1992 toimineen vasemmistopuolue Meretzin yhden paikan tappiota pidettiin menestyksenä, koska pitkään näytti siltä, ette Meretzin tulos jäisi vain neljään edustajaan.

Äänestysaktiivsuus oli 72,3 % eli 4,6 % enemmän kuin edellisissä parlamenttivaaleissa. Lisäksi valituksi tuli 29 naista, mikä on ennätysmäärä.

Lähteet
-------

1. ↑
2. ↑
3. ↑
4. ↑
5. ↑
6. ↑

Aiheesta muualla
----------------

* Kuvia tai muita tiedostoja aiheesta **Israelin parlamenttivaalit 2015** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Israel Vaalit ja kansanäänestykset Israelissa |
| --- |
|  |
| Knesset | 
* 1949
* 1951
* 1955
* 1959
* 1961
* 1965
* 1969
* 1973
* 1977
* 1981
* 1984
* 1988
* 1992
* 1996
* 1999
* 2001
* 2003
* 2006
* 2009
* 2013
* 2015
* 2019 I
* 2019 II
* 2020
* 2021
* 2022

 |
|  |
| Pääministeri | 
* 1996
* 1999
* 2001

 |
|  |
| Kunnallisvaalit | 
* 1950
* 1955
* 1959
* 1965
* 1969
* 1973
* 1978
* 1983
* 1989
* 1993
* 1998
* 2003
* 2008
* 2013
* 2018
* 2023

 |

 |